  Майя Бывальцева 2-тӥ коньвуонэ Удмуртиын тысё, тысё но пуртэсо юосты утялтон ужъёсты йылпумъязы. Гуртоос 327 сюрс 700 гектар музъемъёсты бушатӥзы. Со сярысь улосвылысь гурт возёсъя но сиён-юонъя министерстволэн пресс-службаез ивортӥз. Элькунын оглом 701 сюрс 50 тонна ю тысь кутсазы. Кылем арын та дырлы ик 41 сюрс 500 тонналы ӧжытгес вал. Тужгес трос ю-нянь люказы Можга ёросын – 78 сюрс 400 тонна но Алнан ёросын – 65 сюрс 700 тонна. Таяз арын тысё юосты одӥг гектарысь шорлыдын 22,6 центнер жильдӥзы, миым 24,5 центнер вал. Юос кисьман вылын пӧсь гужем шӧдӥськиз – инвожое омырын температура 30 градусэз ортчиз, зор ӧз тырмы. Ю миымлэсь векчигес. Но туэ со бусыысь умой мускытлыкен пыриз, толалтэ возён понна со 14-16 процент луыны кулэ. Возёсъёс юзэс куасьтыны мултэс коньдон ӧз быдтэ Удмуртиысь гурт возёсъя но сиён-юонъя министерстволэн пресс-службаез2020-тӥ арын тужгес трос ю тысь жильдӥзы Вавож ёросын – одӥг гектарысь 33,9 центнер.  Тегъёс: Ижкар Удмуртия гуртвозёс ютысь аран  